open-index/open-wikipedia-markdown huggingface dataset:
Orlovravuri

**Orlovravuri** on venäläinen lämminverinen hevosrotu, jota käytetään lähinnä ravurina.  Rotua käytetään myös ajohevosena, ratsuna ja muiden rotujen jalostuksessa.

## Ominaisuudet
Orlovravurin säkäkorkeus on 160–170 cm. Väriltään orlov on tavallisesti kimo mutta joskus myös musta tai ruunikko. 

Orlovravurin pää on pieni ja arabimainen, joskus hieman karkeatekoinen, samoin korvat ovat pienet. Kaula on pitkä, joutsenkaula on tyypillinen. Lavat saattavat olla pitkät. Rintakehä on leveä, selkä pitkä ja suora, vahva lanne ja risti ja vahva takaosa, lihaksikkaat, pyöreät lautaset. Jalat ovat pitkät ja sirot mutta vahvat, ja etusäären ympärys on yli 20 cm.

## Historia
Orlovravuri on nimetty rodun 1770-luvulla kehittäneen kreivi Orlovin mukaan. Rotu sai alkunsa arabianhevosen (erityisesti rodun kantaisänä pidetyn Smetanka-oriin) ja erirotuisten eurooppalaisten tammojen risteytyksistä. 1800-luvulla orlovravuri oli maailman nopein ravihevonen. Amerikanravurin kehityttyä nopeammaksi orlovravurista jalostettiin 1900-luvulla amerikanravuria käyttämällä uusi orlovia nopeampi lämminveriravurirotu, venäjänravuri.

## Lähteet

## Aiheesta muualla

* Orlovravurista Hevosmaailma.netissä
Accous

**Accous** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 434 asukasta vuoden 1999 väestönlaskennassa. Accousin pinta-ala on 61 neliökilometriä.

## Lähteet
Kuningas Leopoldin haamu

**Kuningas Leopoldin haamu** on Adam Hochschildin bestseller historiakirja. Kirja käsittelee Kuningas Leopold II:n suorittamaa Kongon vapaavaltion riistoa ja hyväksikäyttöä vuodesta 1885 vuoteen 1908.

Kirjan tavoitteena on lisätä yleistä tietoisuutta valkoisten hallitsijoiden hirmuteoista Afrikassa. Hochschild tarjosi kirjaansa Yhdysvalloissa kymmenelle kustantajalle, joista yhdeksän kieltäytyi. Kustantajien asenteesta huolimatta kirjasta tuli menestysteos, joka voitti myös arvostetun Mark Lynton History Prize -kirjallisuuspalkinnon. Vuoteen 2005 mennessä kirjaa oli myyty yli 400&nbsp;000 kappaletta ja se oli käännetty kymmenille kielille.

Kirjan pohjalta on tehty myös samanniminen dokumenttielokuva, jonka on ohjannut Pippa Scott.

## Lähteet

## Kirjallisuus

* 

## Aiheesta muualla

*Tammi: Kuningas Leopoldin haamu 
*HS: Kappale kauheinta ihmisyyttä (Helsingin Sanomien kirjallisuusarvostelu)
James Ivory

**James Ivory** on seuraavien henkilöiden nimi:

* James Ivory (1765–1842), skotlantilainen matemaatikko
* James Ivory (s. 1928), yhdysvaltalainen elokuvaohjaaja ja käsikirjoittaja.
Aldudes

**Aldude** (baskiksi) eli **Aldudes** (ranskaksi) on kunta Pyrénées-Atlantiquesin departementissa Akvitanian hallintoalueella Ranskan Baskimaassa. Kunnassa oli 395 asukasta vuoden 1999 väestönlaskennassa. Alduden pinta-ala on 23 neliökilometriä.

## Lähteet
Sopoćani

**Sopoćani** on keskiaikainen luostari Serbiassa. Se on Unescon maailmanperintökohde.

Luostari rakennettiin 1200-luvun puolivälissä Rasin alueelle, silloisen Serbian valtion sydänmaille. Kirkko pyhitettiin Pyhälle Kolminaisuudelle ja valmistui noin vuonna 1265. Kirkon freskot ovat loistavia esimerkkejä Serbian keskiaikaisesta kirkkotaiteesta.

1500- ja 1600-luvulla osmanit hyökkäilivät alueelle jatkuvasti, ja munkit joutuivat lopulta pakenemaan luostarista Kosovon puolelle. Luostari oli tyhjillään lähes kahdensadan vuoden ajan, sen katto romahti ja freskojen säilymistä pidetään ihmeenä. Luostari kunnostettiin 1900-luvulla, ja nykyisin siellä elää jälleen munkkeja.  

Kuva:Uspenje presvete Bogorodice - Sopocani.jpg|Fresko *Jumalanäidin kuolonuneen nukkuminen*
Kuva:Meister von Sopocani 001.jpg|Yksityiskohta freskosta


## Katso myös
*Stari Ras

## Lähteet

## Aiheesta muualla

* BLAGO Fund: Sopoćani
Ahetze

**Ahetze** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 318 asukasta vuoden 1999 väestönlaskennassa. Ahetzen pinta-ala on 11 neliökilometriä.

## Lähteet

## Aiheesta muualla
Ainhoa (Pyrénées-Atlantiques)

**Ainhoa** [enɔa] on Ranskan kunta Uuden-Akvitanian alueella Pyrénées-Atlantiquesin departementissa. Kunnan asukasluku vuonna 2014 oli 664. 

Ainhoa kuuluu kauneimpien ranskalaiskylien järjestöön *[[Les Plus Beaux Villages de France]]*. Se on muurien ymäröimä kylä () baskialueella, Santiago de Compostelan pyhiinvaellusreitin varrella. Ainhoa sijaitsee Labourdin ja Navarren maakuntien rajalla.

## Lähteet

## Aiheesta muualla
Giorgi Asanidze

**Giorgi Asanidze** (, s. 30. elokuuta 1975 Satškhere) on georgialainen painonnostaja ja olympiavoittaja. Hän voitti kultaa Ateenan olympialaisissa 2004 alle 85-kiloisten sarjassa. Neljä vuotta aiemmin Sydneyssä hän voitti pronssia samasta painoluokasta. Lisäksi hän on voittanut lukuisia MM- ja EM-mitaleja.

Vuonna 2004 Asanidze valittiin Georgian parlamenttiin.

## Lähteet
Banca (Pyrénées-Atlantiques)

**Banca** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli vuoden 1999 väestönlaskennassa 373 asukasta. Bancan pinta-ala on 50 neliökilometriä.

## Lähteet

## Aiheesta muualla
Kari Mattila

**Kari Juhani Mattila** (s. 15. tammikuuta 1959 Lahti) on suomalainen näyttelijä. Teatterityön ohella Mattila on näytellyt useissa televisiosarjoissa, mukaan luettuna rooli suositussa päivittäissarjassa *[[Salatut elämät]]*.

## Elämä ja ura

Kari Mattila syntyi metsätalousinsinööri Aarne Mattilan ja terveydenhoitaja Kaija Mattilan (omaa sukua Vahtola) perheeseen. Hän avioitui valmistuspäällikkö Kaisa Mattilan (omaa sukua Virtanen) kanssa vuonna 1984. Pariskunnalla on lapset Veera (1985) ja Vilma (1986).

Ylioppilaaksi valmistumisensa jälkeen Kari Mattila opiskeli Teatterikorkeakoulussa vuodesta 1979 vuoteen 1983. Hän aloitti näyttämöuransa Lahden kaupunginteatterissa, jossa hän työskenteli 1984–1989. Vuonna 1991 Mattila kiinnitettiin Helsingin kaupunginteatteriin, missä hän näyttelee edelleen.

Mattilan näyttämötaiteellisiin tulkintoihin lukeutuvat muun muassa Niskavuoren Antti, August Koskela (*[[Täällä Pohjantähden alla]]*) sekä Erkki Hakala (*Pohjanmaa*). Näytelmässä *[[Sota ja rauha]]* hänellä oli Nikolain osa. Edelleen Mattila on näytellyt muun muassa näytelmissä *Hitchcock ja Blondi*, *Ne kahdeksan valittua* sekä iskelmämusiikkinäytelmässä *Iloisiin kuulemiin ja näkemiin*.

Kari Mattilalla on ollut osia myös erinäisissä televisiotuotannoissa. MTV3-kanavan  saippua- ja draamasarjassa *Salatut elämät* hänellä oli komisario Tapani Pajun rooli vuosina 1999–2003.

Mattila on toiminut myös teatteriohjaajana (esimerkiksi Agapetuksen komedia *[[Hilman päivät (romaani)|Hiljan päivät]]* ja Derek Benfieldin farssi *Huomenta rakkaani*). Hän on niin ikään opettanut näyttämötyöskentelyä, improvisaatiota sekä akrobatiaa. Mattilan harrastuksiin lukeutuvat laulu, piano ja perhokalastus.

## Filmografia

## Lähteet
* 
* Helsingin Kaupunginteatteri

### Viitteet

## Aiheesta muualla
* 
*
Artix (Pyrénées-Atlantiques)

**Artix** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 122 asukasta vuoden 1999 väestönlaskennassa.Artixin pinta-ala on yhdeksän neliökilometriä.

## Lähteet
Timo-Pekka Luoma

**Timo-Pekka Juhani Luoma** (s. 1. helmikuuta 1975 Vehkalahti) on suomalainen näyttelijä. Hän sai näyttelijän koulutuksensa Venäjän Teatteritaiteiden Akatemiassa. Lukuisien teatteriesiintymisten lisäksi on näytellyt muun muassa sarjoissa *[[Sydänjää]]* ja *[[Salatut elämät]]*, Yle TV1:n viihdeohjelmassa *Sinäkö Presidentiksi?*, lyhytelokuvissa *Pitihän se arvata* (2005) ja *Luna* sekä radiokuunnelmassa *Paratiisin portinvartija*. Teatterirooleista mainittakoon Peacock-teatterin Eppu Normaalista kertova *Linnunradan laidalla* -musikaali, Sinisen teatterin *[[Nukkekoti (näytelmä)|Nukkekoti]]*-näytelmän pääosa ja Truffaldinon rooli Teatteri Helsingin *Kahden herran palvelija* -näytelmässä. Lisäksi hän on esiintynyt Saarioisen mainoksessa sekä *[[Rööperi (elokuva)|Rööperi]]*-elokuvassa.

*Salatuista elämistä* Luoma muistetaan Antti Polvijärven roolista, jota hän esitti vuosina 2010–2012. Vuosina 2005, 2007 ja 2008 Luoma esitti samassa sarjassa parissa satunnaisissa jaksoissa Raittinen-nimistä poliisia. Näitä kahta roolihahmoa ei pidä sekoittaa toisiinsa, vaikka usein saatetaan luulla, että Raittinen ja Antti Polvijärvi olisivat sama henkilö. Tätä ei olla sarjassa vahvistettu.

## Filmografia
### Elokuvat

### Televisiosarjat

### Nettisarjat

## Lähteet
* 
*Turun Sanomat: Eppu Normaalin musiikki siivittää tarinaa sirkuksesta - Musikaalin tekeminen on JOUKKUELAJI
*Eppu Normaalin kotisivu: Eppunormaali.net katsomassa Eppu-musikaalia: Linnunradan laidalla sai Eppu-fanin hyvälle tuulelle!
*Iltalehti: Salkkareista Mustioon
*Skenet: Teatterijuttu - Nukkekoti
*Skenet: Teatterijuttu - Kahden herran palvelija
*Timo-Pekka Luoma Helsingin Freelancenäyttelijäyhdistyksen sivuilla 

## Aiheesta muualla
* 
* 
* Timo-Pekka Luoman kotisivut
Béost

**Béost** on kunta Pyrénées-Atlantiquesin departementissa Uuden-Akvitanian hallintoalueella Ranskassa. Kunnassa oli 197 asukasta vuoden 1999 väestönlaskennassa. Béostin pinta-ala on 44 neliökilometriä.

## Lähteet

## Aiheesta muualla
Ardon

**Ardon** () eli **Ærydon** () on kaupunki Ardonin piirissä Pohjois-Ossetia-Alanian tasavallan keskiosassa Venäjällä Kaukasiassa. Ardon sijaitsee Ardonjoen länsipuolella, 39 kilometriä tasavallan pääkaupungista Vladikavkazista länteen. Kaupunki on Ardonin piirin hallinnollinen keskus.

Ardon on tärkeä maa- ja rautatieliikenteen keskus. Kaupungissa on elintarvike- ja maataloustuotteiden jalostukseen liittyvää teollisuutta. Ensimmäiset teollisuuslaitokset perustettiin 1964. Vuonna 2002 kaupungin väestöstä oli osseetteja 76,13 prosenttia ja venäläisiä 20,04 prosenttia.  

Asukasluvun kehitys:
* 4&nbsp;100 (1939)
* 6&nbsp;900 (1959)
* 11&nbsp;800 (1970)
* 12&nbsp;900 (1979)
* 13&nbsp;500 (1989)
* 17&nbsp;521 (2002)
* 16&nbsp;879 (2007)

Ærydon perustettiin vuonna 1824 ja kaupunginoikeudet se sai vuonna 1964.

## Lähteet

## Aiheesta muualla
Bidarray

**Bidarray** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 645 asukasta vuoden 1999 väestönlaskennassa. Bidarrayn pinta-ala on 38 neliökilometriä.

## Lähteet
James Ivory (matemaatikko)

**James Ivory** () oli skotlantilainen matemaatikko, joka keksi ellipsoideja kuvaavan Ivoryn lauseen ja tutki taivaankappaleiden ratoja sekä valon heijastumista. Hän kirjoitti aktiivisesti *Philosophical Transactions of the Royal Society of Edinburgh* -julkaisuun, jossa hän vuonna 1809 esitteli kehittämänsä Ivoryn lauseen. Hän kirjoitti elämänsä aikana muutamia artikkeleita Encyclopædia Britannicaan. 

## Lähteet

## Aiheesta muualla
*The Introduction of Analysis into England
Bilhères

**Bilhères** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 158 asukasta vuoden 1999 väestönlaskennassa. Bilhères'n pinta-ala on 17 neliökilometriä.

## Lähteet
Alessandrian maakunta

**Alessandrian maakunta** on yksi Italian maakunnista Piemonten alueella. Sen pääkaupunki on Alessandria. Maakuntaan kuuluu 190 kuntaa.   

Alessandrian maakunnan pinta-ala on 3&nbsp;559&nbsp;km². Vuonna 2015 väkiluku oli noin 432&nbsp;000.

Puolet maakunnasta on Apenniinien pohjoisrinteellä, puolet Pojoen tasangolla. Maakunnan länsiosassa on Monferraton viinintuotantoalue.

## Lähteet

## Aiheesta muualla

* Viralliset sivut
Castet

**Castet** on kunta Pyrénées-Atlantiquesin departementissa Akvitanian hallintoalueella lounaisessa Ranskassa. Kunnassa oli 155 asukasta vuoden 1999 väestönlaskennassa. Castetin pinta-ala on 24 neliökilometriä.

## Lähteet
Parametrisoitu Newtonin jälkeinen formalismi

**Parametrisoitu Newtonin jälkeinen formalismi** (*Parameterized post-Newtonian formalism*, lyhyemmin **PPN**) on painovoimateorioiden yhteydessä käytetty lähestymistapa, joka perustuu heikon gravitaatiokentän parametrisointiin tavalla, joka on matemaattisesti melko yksinkertainen käyttää. Se ei siis itsessään ole vaihtoehtoinen teoria vaan silkka laskennallinen työkalu. PPN-malleja käytetään paljon erityisesti tilanteissa, joissa yleisen suhteellisuusteorian tuottamat efektit on otettava huomioon, mutta joissa tilannetta kuvaavan mallin oikeaoppinen suhteellisuusteorian mukainen muotoilu on erittäin monimutkainen tai analyyttistä muotoa ei tunneta vielä lainkaan.

PPN-mallin soveltaminen edellyttää vahvan ekvivalenssiperiaatteen paikkansapitävyyttä ja siinä avaruuden metriikka oletetaan symmetriseksi. Näistä vaatimuksista ensimmäinen on kokeellisesti todettu oikeaksi huomattavan suurella tarkkuudella. Jälkimmäinen puolestaan on yleinen ominaisuus, joka vaaditaan tavallisesti jo metriikan määritelmässä. Painovoimateorioiksi on kuitenkin laadittu myös ehdotelmia, joissa metriikka ei ole symmetrinen.

## Parametrisointi
Varhaisimman idean painovoimakentän parametrisoinnista PPN-mallien tapaan julkaisi astrofyysikko Arthur Eddington vuonna 1922 ideana sada aikaan suhteellisuusteorian likiarvoistus, jolla suhteellisuusteorian antamat tulokset ovat laskettavissa inhimillisemmällä työmäärällä tulosten tarkkuuden pysyessä silti hyvänä. PPN-formalismia on kehittänyt erityisesti Kenneth Nordtvedt ja nykyään tutkijoiden käytössä on huomattavasti edistyneempiä malleja. Näissä kappaleeseen vaikuttavat voimat saadaan kymmenestä potentiaalista U, U_{ij} , \Phi_W,  A, \Phi_1, \Phi_2, \Phi_3, \Phi_4,  V_i ja  W_i. Näiden potentiaalien esitykset löytyvät PPN-malleja käsittelevistä oppikirjoista ja artikkeleista (esimerkiksi http://relativity.livingreviews.org/Articles/lrr-2006-3/ )
Potentiaalien väliset suhteet kuvataan käyttämällä kymmentä erilaista parametria, joiden valinta on vaihdellut hieman. 

Varhaisemmissa tutkimuksissa parametreille käytettiin "beta-delta-merkintää" (*beta-delta notation*), joka on suoraan sidoksissa eri parametrien fysikaalisiin vaikutuksiin. Beta-delta merkintää ovat käyttäneet ainakin Clifford Will, , W.-T. Ni  sekä Misner, Thorne ja Wheeler .

Nykyään kuitenkin tavallisin valinta on "alfa-zeta-merkintä" (*alpha-zeta notation*), jota ovat käyttäneet mm. Will ja Nordtvedt sekä Will , . 

## Katso myös
*Peskinin–Takeuchin parametrisointi

## Lähteet

## Aiheesta muualla
*Nordtvedt K. (1968): ''Equivalence Principle for Massive Bodies. II. Theory''. Phys. Rev. '''169''' (5), 1017
*Erittäin kattava esitys aiheesta
Suomi-rock ’83

**Suomi-rock ’83** on Poko Rekordsin julkaiseman Suomi-rock-kokoelmalevysarjan kuudes osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1983.

## Kappaleet

* Eppu Normaali: ”Balladi kaiken turhuudesta”
* Juice Leskinen Grand Slam: ”Eesti (On My Mind)”
* Sielun Veljet: ”Emil Zatopek”
* Bad Sign: ”Hellbound Train”
* Tiz: ”Hymyilevä nukke”
* Siberia: ”Hän”
* Popeda: ”Kaasua, komisaario Peppone”
* Heinäsirkka: ”Kun nainen kaipaa miestään”
* Unicef: ”Käkimassaa”
* Top Rank: ”Liikutaan kohti elämän portteja"
* Yö: ”Likaiset legendat I”
* Dave Lindholm: ”Löysin hyvän veden”
* Sticky Fingers: ”Memories”
* Eppu Normaali: ”Rakkaus on KuuMaa”
* Kari Peitsamo Revival: ”Rokaten ympäri maailman”
* Yö: ”Särkynyt enkeli”
* J. Karjalainen: ”Tatsum Tisal”
* Rauli Badding Somerjoki: ”Tähdet, tähdet”
* Hanoi Rocks: '”Until I Get You”
* Pate Mustajärvi: ”Yhdessä itkien”

## Katso myös

* Suomi-rock-sarjan muut julkaisut
Ciboure

**Ciboure** () on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 6 283 asukasta vuoden 1999 väestönlaskennassa. Cibouren pinta-ala on seitsemän neliökilometriä.

## Tunnettuja Cibourelaisia
* Maurice Ravel, säveltäjä

## Lähteet
Briscous

**Briscous** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 988 asukasta vuoden 1999 väestönlaskennassa. Briscousin pinta-ala on 31 neliökilometriä.

## Lähteet
Digora

**Digora** () eli **Digoræ** (  on kaupunki Digoran piirissä Pohjois-Ossetia-Alanian tasavallan keskiosassa Venäjällä Kaukasiassa. Digora sijaitsee 48 kilometriä tasavallan pääkaupungista Vladikavkazista länsiluoteeseen,  Ursdonjoen varrella. Kaupunki on Digoran piirin hallinnollinen keskus. Vuonna 2010 kaupungin väkiluvuksi kirjattiin 10&nbsp;856 ja koko Digoran piirin 19&nbsp;334 asukasta.

## Asukasluvun kehitys
* 9&nbsp;700 (1939)
* 8&nbsp;400 (1959)
* 10&nbsp;600 (1970)
* 10&nbsp;600 (1979)
* 10&nbsp;900 (1989)
* 11&nbsp;819 (2002) 
* 10&nbsp;856 (2010)

Vuonna 2002 kaupungin väestöstä oli osseetteja 95,81 prosenttia ja venäläisiä 2,01 prosenttia.  

## Historia
Digora perustettiin linnoituskyläksi vuonna  1852 nimellä *Volno-Hristianovski* (Во́льно-Христиа́новский). Myöhemmin kylän nimi muutettiin muotoon *Novohristianovskoje* ja sitten *Hristianovskoje*. Nykyisen nimensä se sai vuonna 1934 ja kaupunginoikeudet vuonna 1964.

## Lähteet

## Aiheesta muualla
*
Suomi-rock ’88

**Suomi-rock ’88** on Poko Rekordsin julkaiseman Suomi-rock-kokoelmalevysarjan 11. osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1988.

## Kappaleet

# Eppu Normaali: ”Baarikärpänen”
# Stone: ”Back to the Stone Age”
# 22-Pistepirkko: ”Bone Bone Baby”
# Floyd: ”Boomslang”
# Freud Marx Engels & Jung: ”Danny Show”
# J. Karjalainen: ”Hän”
# Sielun Veljet: ”Ihminen”
# Badding Rockers: ”Kohtalon tähti”
# Yari: ”Kristiina”
# Pelle Miljoona & Linnunlaulu: ”Liikaa rakkautta”
# Hearthill: ”Love Rain on Me”
# Mana Mana: ”Maria Magdalena”
# J. Karjalainen: ”Merenneitoni ja minä”
# Juliet Jonesin Sydän: ”Miksi naiset aina rakastuvat renttuihin?”
# Santa Lucia: ”Miljoona ruusua”
# Sleepy Sleepers: ”Nykäsen Matti”
# Tuomari Nurmio: ”Siihen loppui satumaa”
# Garbo: ”Suomalainen unelma”
# Leevi and the Leavings: ”Teuvo, maanteiden kuningas”
Espelette

**Espelette** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 879 asukasta vuoden 1999 väestönlaskennassa. Espeletten pinta-ala on 27 neliökilometriä.

## Lähteet
Molvanîa

**Molvanîa – Itä-Euroopan hyljeksitty helmi** (*Molvanîa – a land untouched by modern dentistry*) on vuonna 2003 ilmestynyt humoristinen matkaopas kuvitteellisesta Itä-Euroopaan sijoittuvasta Molvanîan valtiosta. Parodisen opaskirjan ovat kirjoittaneet australialaiset televisiokoomikot Santo Cilauro, Tom Gleisner ja Rob Sitch. Teos ilmestyi alkujaan  kuvitteellisten matkakohteiden Jet Lag -kirjasarjan ensimmäisenä osana. Tarja Kontron suomennos ilmestyi Otavan kustantamana vuonna 2004. Kirjan tyylissä on vaikutteita Lonely Planet -matkaopassarjasta.

Kirja Molvanîasta oli kansainvälinen jättimenestys. Myös kirjasarjan seuraava teos suomennettiin: Indokiinaan sijoittuvasta mielikuvamatkakohteesta kertova *Phaic Tan – Auringonpistos naurettavan halvalla* (2006, ). Kirjasarjan kolmantena teoksena julkaistiin englanniksi Keski-Amerikan kuviteltua matkakohdetta parodisoiva *San Sombrèro - A Land of Carnivals, Cocktails and Coups* (2007, ). Sarjan neljännessä, englanniksi julkaistussa kirjassa palattiin kuvitteellisen Molvanîan tematiikkaan (*Molvanian Baby Names: With Meanings, Derivations And Probable Pronunciations*, 2009, ).

## Katso myös
* Absurdistan
* Elbonia

## Lähteet
Max Amann (urheilija)

**Max Amann** (19. tammikuuta 1905 Magdeburg, Saksi-Anhalt – 24. joulukuuta 1945) oli saksalainen vesipalloilija ja olympiavoittaja. Hän oli mukana Saksan kultaa voittaneessa joukkueessa Amsterdamin olympialaisissa 1928.

## Lähteet
Rautaprikaati

**Rautaprikaati** (tunnetaan myös nimillä Lännen rautaprikaati ja mustahattuprikaati) oli kuuluisa Pohjoisvaltioiden joukko-osasto Yhdysvaltain sisällissodassa. Prikaati otti osaa esimerkiksi Fredericksburgin, Antietamin taistelun sekä Chancellorsvillen ja Gettysburgin taisteluihin. Prikaati kuului Unionin Potomacin armeijaan, ja sen komentajina toimivat Rufus King, John Gibbon ja Solomon Meredith.
Hendaye

**Hendaye** on kaupunki ja kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli vuoden 2006 väestönlaskennassa 14&nbsp;437 asukasta. Hendayen pinta-ala on kahdeksan neliökilometriä. Hendaye on rajakaupunki Ranskan ja Espanjan rajalla. Espanjan puolella rajaa Hendayen naapurissa sijaitsee Irun.

## Lähteet

## Aiheesta muualla
Mozdok

**Mozdok** () eli **Mæzdæg** () on noin 40 000 asukkaan kaupunki Mozdokin piirissä Pohjois-Ossetia-Alanian tasavallan pohjoisosassa Venäjällä Kaukasiassa. Mozdok sijaitsee Terekin varrella, 92 kilometriä tasavallan pääkaupungista Vladikavkazista pohjoiseen. Kaupunki on Mozdokin piirin hallinnollinen keskus.

## Asukasluvun kehitys
* 14&nbsp;600 (1897)
* 19&nbsp;100 (1939)
* 25&nbsp;600 (1959)
* 32&nbsp;400 (1970)
* 34&nbsp;400 (1979)
* 38&nbsp;000 (1989)
* 42&nbsp;865 (2002) 
* 38&nbsp;768 (2010)

Vuonna 2002 kaupungin väestöstä oli venäläisiä 62,7 %, osseetteja 7,7 %, armenialaisia 6,1 %, kumykkejä 4,6 %, tšetšeenejä 4,3 %, kabardeja 3,2 % ja korealaisia 2,4 %.

## Historia
Mozdok perustettiin vuonna 1759 ja kaupunginoikeudet se sai 1785. Grigori Potjomkin perusti kylään linnoituksen vuonna 1763 ja siirrätti 517 perhettä Volgan kasakoita sinne.

## Lähteet

## Aiheesta muualla
*
Jochen Bachfeld

**Jochen Bachfeld** (17. lokakuuta 1952 Sülte – 14. maaliskuuta 2026) oli itäsaksalainen nyrkkeilijä ja olympiavoittaja.

Bachfeld voitti Montréalin 1976 olympialaisissa kultaa välisarjassa eli alle 67-kiloisissa. Hän voitti iranilaisen A. Bahri-Khomanin kehätuomarin keskeytyksellä ensimmäisessä erässä, kreikkalaisen A. Iliadisin pistein 5–0, neuvostoliittolaisen V. Ratškovin pistein 5–0, kanadalaisen Carmen Rinken pistein 4–1, romanialaisen Victor Zilbermanin pistein 3–2 sekä loppuottelussa venezuelalaisen Pedro Gamarron pistein 3–2.

## Lähteet
* 
* 
* 

### Viitteet
Tony Bettenhausen

**Melvin E. "Tony" Bettenhausen** (12. syyskuuta 1916 Tinley Park, Illinois&ndash;12. toukokuuta 1961 Indianapolis, Indiana) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun vuosina 1950&ndash;1960 ja sarjan ulkopuolella vuosina 1946–1948. Bettenhausen kuoli vuonna 1961 kolarissa Indianapolisissa testionnettomuudessa. Hänen parhaaksi sijoituksekseen Formula 1 -luokassa jäi toinen sija, jonka hän saavutti Indianapolis 500:ssa vuonna 1955.

## Indianapolis 500 tulokset

† = Palkintosija on saavutettu Paul Russon kanssa jaetulla autolla.

## Kunnianosoitukset
Bettenhausen on nimetty kunniajäseneksi useaan moottoriurheilun parhaimmistoon. Kunniagallerian jäseneksi hän on päässyt muun muassa:
* National Midget Auto Racing Hall of Fame (1985)
* International Motorsports Hall of Fame (1991)
* Motorsports Hall of Fame of America (1997)

## Lähteet
Julius Schrader

**Julius (Friedrich Anton) Schrader** (16. kesäkuuta 1815 Berliini – 16. helmikuuta 1900 Lichterfelde) oli saksalainen taidemaalari. Hän opiskeli 1830–1832 Berliinin taideakatemiassa ja Düsseldorfin taideakatemiassa 1837–1844.

## Teokset

* *Die Übergabe von Calais* (1847)
* *Wallenstein und Seni* (1850)
* *Die Tochter Jephthas*
* *Der Tod Leonardo da Vincis* (1851)
* *Karl I., von seiner Familie Abschied nehmend* (1855), Nationalgelerie Berlin
* *Esther vor Ahasver* (1856)
* *Die Morgenwacht* (1858)
* *Die schlafwandelnde Lady Macbeth* (1860)
* *Abschied Oldenbarneveldts*
* *Huldigung der Städte Berlin und [[Cölln]]* (1874) 
* *Die Anbetung der Weisen* (1885)
* *Muotokuva [[Alexander von Humboldt]]ista* (1859), öljy kankaalle, 158,8 x 138,1 cm, Metropolitan Museum of Art New York
* *Muotokuva [[Peter Reichensperger]]ista* (1865),  öljy kankaalle, 162,5 x 77 cm, yksityisomistuksessa
* *Muotokuva [[Leopold von Ranke]]ista* (1868), Nationalgalerie Berlin
*  Seinämaalaus *Einweihung der [[Hagia Sofia]] durch [[Justinian I.|Justinian]]*, Südkuppelsaal des Neuen Museums
Ivar Hasselblatt

**Ivar Eugéne Hasselblatt** (26. elokuuta 1893 Vaasa – 18. huhtikuuta 1948) oli suomalainen jääkärimajuri. Hänen vanhempansa olivat kauppias Johan Ivar Hasselblatt ja Hilma Alexandra Eklund. Hänet vihittiin avioliittoon vuonna 1934 Anna Elsa Pitkäsen kanssa.

## Opinnot
Hän kävi viisi luokkaa Vaasan ruotsalaista klassillista lyseota.

## Jääkäriaika

Tämä vaasalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 31. lokakuuta 1915, josta hänet siirrettiin pataljoonan täydennysjoukkoon 17. maaliskuuta 1916 ja komennettiin etappitehtäviin Ruotsiin.

## Suomen sisällissota
:*Katso myös: [[Suomen sisällissota]]*
Suomeen hän saapui 7. lokakuuta 1917 ja hänet sijoitettiin komppanianvääpeliksi Vimpelin sotakouluun 28. joulukuuta 1917, missä tehtävässä hän oli 18. tammikuuta 1918 saakka, jonka jälkeen hän siirtyi koulun siirron johdosta Vöyriin,  missä toimi Vöyrin sotakoulun taloudenhoitajana. Hän otti osaa venäläisten aseistariisumiseen Ylistarossa sekä Vaskiveden, Karun, Uudenkylän ja Tampereen taisteluihin.

## Sisällissodan jälkeinen aika
Sisällissodan jälkeen hänet määrättiin armeijan uudelleenjärjestelyn yhteydessä Itämeren jalkaväkirykmentti n:o 1:een, josta hänet siirrettiin 7. lokakuuta 1918 Kuopion jalkaväkirykmentti n:o 4:ään, jonka nimi muuttui myöhemmin Tampereen rykmentiksi. Hän oli komennettuna Viipurin upseerikokelaskurssien taloudenhoitajaksi 18. syyskuuta 1918 – 14. maaliskuuta 1919 väliseksi ajaksi ja takaisin palattuaan toimi rykmentin lähettiupseerina. Vakinaisesta palveluksesta hän erosi 24. marraskuuta 1920 ja siirtyi konttoriksi Gottfrid Strömbergille, missä palveli automyyjänä vuoteen 1924 saakka. Vuonna 1924 hän siirtyi myyntipäälliköksi Oy. Agrosille ja seuraavana vuonna samaiseen tehtävään Oy. Metro ab:lle.

## Talvi- ja Jatkosota
Talvisotaan hän osallistui 8. Divisioonan Kenttätäydennyspataljoonan talouspäällikkönä ja myöhemmin 3. Armeijakunnan autoupseerina. Jatkosotaan hän osallistui 11. Autokomppanian päällikkönä ja vuodesta 1942 alkaen Kotijoukkojen esikunnassa liikekannallepano-osastolla toimistoupseerina.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Iholdy

**Iholdy** on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 412 asukasta vuoden 1999 väestönlaskennassa. Iholdyn pinta-ala on 22 neliökilometriä.

## Lähteet
Jānis Krūmiņš

**Jānis Krūmiņš** (, 30. tammikuuta 1930 Raiskums – 21. marraskuuta 1994 Riika) oli latvialainen koripalloilija, joka edusti kilpaurallaan Neuvostoliittoa.

Krūmiņš pelasi urallaan ASK Rīgassa voittaen Euroopan mestareiden cupin kolmasti (1958, 1959, 1960) ja Neuvostoliiton mestaruuden neljästi vuosina 1955, 1956, 1957 ja 1958.

Neuvostoliiton maajoukkueessa Krūmiņš saavutti olympialaisista kolme peräkkäistä hopeamitalia: Melbournesta 1956, Roomasta 1960 ja Tokiosta 1964. Hän voitti myös kolmesti Euroopan mestaruuden; nekin tulivat kolme kertaa peräkkäin: Turkista 1959, Jugoslaviasta 1961 ja Puolasta 1963.

## Lähteet

* Jānis Krūmiņš Bio, Stats and Results  Olympics at Sports-Reference.com
Alagirin piiri

**Alagirin piiri** () on hallinnollinen alue Pohjois-Ossetia-Alanian tasavallan eteläosassa Venäjällä Kaukasiassa. Alagirin piiri ulottuu tasavallan etelärajalta aina tasavallan keskiosaan asti. Se rajoittuu lännessä Æræyn ja Digoræn piireihin, pohjoisessa Ærydonin piiriin, idässä Gorætgæronin piiriin ja etelässä Georgiaan tai siitä de-facto itsenäiseksi julistautuneen Etelä-Ossetian tasavallan Dzaun piiriin. 

Alagirin piirin pinta-ala on 2&nbsp;010 km² ja vuonna 2010 piirissä oli 38&nbsp;830 asukasta. Alagirin piiriin kuuluu paikallistasolla yksi kaupunkikunta, jonka muodostaa Alagirin kaupunki, piirin hallinnollinen keskus. Siellä asui 20&nbsp;949 henkeä (2010) eli enemmistö piirin asukkaista  Lisäksi piirissä on 20 maalaiskuntaa, joista kuuden keskuksena on kaupunkityyppinen taajama (mm. Myzur), ja neljäntoista kylä (mm. Dzuaryqæu, Kurttaty Kom, Majræmadag, Nar, Suadag, Tsrau ja Xætældon). 

Alagirin piirissä on Kaukasuksen läpi Etelä-Ossetiaan johtavan Rokin tunneli toinen pää.

## Lähteet

## Aiheesta muualla
Päätalo (elokuva)

**Päätalo** on vuonna 2008 valmistunut Kalle Päätalon elämästä vuosina 1951–1958 kertova elokuva. Se kuvattiin vuonna 2007. Pääosia elokuvassa esittävät Kai Lehtinen, Susanna Anteroinen, Nina Jääskeläinen, Pirjo Leppänen, Kari Hietalahti ja Antti Virmavirta. Elokuvan on ohjannut Hannu Kahakorpi.

Elokuva aloitti teatterikierroksensa 26. syyskuuta 2008 ja sai sen kuluessa 117&nbsp;478 katsojaa. Yle TV2 esitti elokuvan kolmiosaisena sarjana lauantaisin 2.10.2010 alkaen.

## Näyttelijät

## Vastaanotto

Film-O-Holic.com-elokuvasivuston Juha Rosenqvistin mielestä elokuva keskittyy valitettavasti vain Päätalon varhaisvuosiin eikä juuri lainkaan kirjailijauraan, joka ei edes oikein selity laajasti kuvatulla nuoruusaineistolla. Taitavasta kuvaajasta huolimatta elokuva noudattelee pikemminkin arkista tv-elokuvien kuin valkokangaselokuvien estetiikkaa. Parhaana puolena Rosenqvist pitää elokuvan avaamaa ikkunaa sodanjälkeiseen Suomeen, jossa kiivas rakentaminen, teollistuminen ja kaupungistuminen muuttivat lopullisesti Suomineidon luonteen.

## Lähteet

## Aiheesta muualla
* 
*
Luovutettujen alueiden vaakunat

Tämä on artikkeli on **luettelo luovutettujen alueiden vaakunoista**. Suomen Neuvostoliitolle luovuttamien alueiden kunnista vain kaupungeilla oli lakkauttamishetkellä viralliset vaakunat. Luovutettujen kauppaloiden ja maalaiskuntien vaakunat ovat vasta kuntien lakkauttamisen jälkeen suunniteltuja perinnevaakunoita, eivätkä ne ole olleet virallisia. Monet osittain luovutetut maalaiskunnat jatkoivat toimintaansa, ja niille suunniteltiin sodan jälkeen viralliset vaakunat. Linkit näitä vaakunoita koskeviin artikkeleihin ovat luettelossa viimeisenä.

Ensimmäisenä luettelossa ovat kuitenkin Viipurin läänin ja lyhytaikaisen Petsamon läänin vaakunat. Petsamon läänin vaakunaa on myöhemmin käytetty Petsamon kunnan perinnetunnuksena.

## Luovutettujen alueiden viralliset vaakunat

### Läänien vaakunat

### Kaupunkien vaakunat

## Luovutettujen alueiden epäviralliset perinnevaakunat

## Kuntaliiton vaakunakokoelmaan suunnitellut muistovaakunat

## Osittain luovutettujen kuntien viralliset vaakunat

* Ilomantsin vaakuna
* Inarin vaakuna
* Kiteen vaakuna
* Kuusamon vaakuna
* Lappeen vaakuna
* Nuijamaan vaakuna

* Parikkalan vaakuna
* Rautjärven vaakuna
* Ruokolahden vaakuna
* Saaren vaakuna
* Sallan vaakuna
* Simpeleen vaakuna

* Tohmajärven vaakuna
* Uukuniemen vaakuna
* Vehkalahden vaakuna
* Virolahden vaakuna
* Värtsilän vaakuna
* Ylämaan vaakuna

## Lähteet

## Aiheesta muualla
* Karjalan Liitto: Luovutetun Karjalan pitäjien vaakunat ja standaarit
Emiiri

**Emiiri** (; amīrah, ãmir; "komentaja", persia ja urdu: امیر) on heimopäällikön arvonimi arabimaailmassa. Emiirejä pidetään yleensä korkea-arvoisina šeikkeinä, mutta nimitystä käytetään *[[ruhtinas|ruhtinaan]]* tapaan myös eräistä monarkeista, jolloin heidän valtakuntaansa kutsutaan emiraatiksi. Emiirejä nimittävät myös jotkut turkkilaiset kansat.

Emiiri on aina ollut korkea sotilasarvo. Länsimainen amiraali-sana on johdettu emiiriarvosta amir al-bahr, merivoimien komentaja.

## Etymologia
Johtajaa tai komentajaa tarkoittava arabian kielen sana *ãmir* tulee sanasta *amr*, . Toisen teorian mukaan sanassa korostuu myös "suojelijan" rooli. 

## Lähteet

* 

### Viitteet
Olkkala

**Olkkala** on Vihdin kylä, jossa on Olkkalan kartano ja on ollut Ojakkalan–Olkkalan rautatie (1911&ndash;1957) sekä tehdasrata (1957&ndash;1966). Sinne siirrettiin myös Malminkartanosta Maatalousteknologian tutkimuskeskus Vakola 1979, joka sijaitsee Olkkalan kartanon lähellä.

## Historia
Olkkalassa sijaitsevat Vihdin vanhimpiin rälssitiloihin kuuluvat Olkkalan kartano sekä Kourlan kartano. Olkkalan kartanon omisti Ekestubbe-suku vuoteeen 1815. Kourlan kartano sai rälssioikeuden vuonna 1649 kuuluessaan Hästesko-suvulle. Myöhemmin Kourlan kartanon omisti Toll-suku, jonka hautakappelli vanhan Porintien reunassa on rakennettu 1785. 1970-luvulla uusi Porintien linjaus siirsi liikenteen Olkkalasta. Vihdin kesäteatteri toimi 1970-luvulla Olkkalassa mutta siirtyi sittemmin Vihdin kirkonkylän Kirkkoniemeen. Vuodesta 1979 lähtien Olkkalassa on toiminut Vakolan maataloustutkimuksen keskus.

## Muuta

Olkkalasta löysivät Pirkko Kahila ja Aila Korhonen olkkalanruusun, joka esiteltiin Suomalaisen ruusukirjan ensimmäisessä painoksessa 1995. Ruusu löydettiin Ojakkalan–Olkkalan rautatien penkalta. 

Olkkalassa on 2005 kunnostettu Hiidenveden kunnostushankkeen yhteydessä Vakolan lähellä olevan vedenpuhdistamon alapuoleinen kosteikko ja Tiiliruukin kosteikko.

## Lähteet
* 

### Viitteet

## Aiheesta muualla
* Olkkalan kylän verkkosivusto
Ferdinando Coppola

**Ferdinando Coppola** (s. 10. kesäkuuta 1978 Napoli, Italia) on italialainen jalkapallomaalivahti. Hän edustaa Serie A:ssa pelaavaa Atalantaa.

## Ura
Coppola vietti uransa alkuvaiheessa suurimman osan ajastaan pienissä seuroissa varamaalivahtina. Ykkösmaalivahdin roolin hän nappasi kaudella 2004–2005 Ascolissa ja jatkoi rooliaan myös seuraavalla kaudella. Hyvien otteiden myötä Milan osti Coppolan riveihinsä, mutta lainasi hänet saman tien Serie B:n Piacenzaan, jossa Coppola pelasi sarjan kaikki ottelut. Kesällä 2007 hän sai tilaisuuden palata takaisin Serie A:han Atalantan ostaessa Coppolan Milanilta. Hän pelasikin kauden 2007–2008 kaikki ottelut.

## Lähteet

## Aiheesta muualla
* Transfermarkt
Jani Uotinen

**Jani Uotinen** (s. 17. toukokuuta 1978 Kuusankoski) on suomalainen jalkapallovalmentaja ja uransa päättänyt jalkapalloilija.

## Ura
Uotinen on Kuusankosken Kumun kasvatti, joka pelasi ensimmäiset miesten ottelunsa Kultsussa vuonna 1995. Veikkausliiga-debyyttinsä hän teki Myllykosken Pallon riveissä 28. heinäkuuta 1996 ottelussa Turun Palloseuraa vastaan. Veikkausliigaa Uotinen pelasi myös Vaasan Palloseurassa, jota hän oli aluksi nostamassa takaisin pääsarjaan kaudeksi 2006. Veikkausliiga-otteluita Uotinen pelasi yhteensä 110, joissa hän teki yhdeksän maalia. Uotinen saavutti MyPassa SM-hopeaa 1996 ja SM-pronssia 1999. Hän pelasi urallaan myös skotlantilaisessa Greenock Mortonissa.

Kauden 2009 Uotinen aloitti pelaajana Vasa IFK:ssa, mutta jo toukokuussa hänet nimettiin VPS-junioreiden päävalmentajaksi. Aikaisemmin hän on valmentanut myös Palloliiton Vaasan piirin piirijoukkuetta. Uotinen on suorittanut Pro-valmentajatutkinnon helmikuussa 2014. Siirrýttyään FC Jazzin valmennuspäälliköksi helmikuussa 2014, hänet nimitettiin elokuussa seuran päävalmentajaksi tehtävästä eronneen Jouni Joensuun tilalle.

Heinäkuussa 2019 Uotinen siirtyi Veikkausliigajoukkue KPV:n päävalmentajaksi.

## Lähteet
* 
* Veikkausliiga Hall of Fame

### Viitteet
Clemente Biondetti

**Clemente Biondetti** (18. lokakuuta 1898 Buddusò, Italia &ndash;24. helmikuuta 1955 Firenze, Italia) oli italialainen moottoriurheilija. Hän menestyi erityisesti kestävyyskilpailuissa. Hän voitti Mille Miglian neljästi, vuonna 1938 sekä vuosina 1947-49, mikä on ennätys Mille Miglia -voittojen määrässä. Biondetti osallistui myös yhteen Formula 1 -kilpailuun, vuoden 1950 Italian Grand Prix'hin yksityisellä Ferrarilla. Biondetti keskeytti kilpailun 18. kierroksella moottorivikaan.

## Tilastot ja saavutukset F1-sarjassa
()

## Lähteet

## Aiheesta muualla

* http://www.kolumbus.fi/leif.snellman/db.htm#BIO
Kozlovka

**Kozlovka** (, tšuvassiksi Куславкка, *Kuslavkka*) on kaupunki Tšuvassian tasavallassa Venäjällä. Se sijaitsee Volgan muodostaman Kuibyševin tekojärven rannalla 95 kilometriä tasavallan pääkaupungista Tšeboksarysta kaakkoon. Kaupunki on Kozlovkan piirin keskus. Asukkaita on 11&nbsp;700 henkeä (vuonna 2008).

Paikkakunta on perustettu vuonna 1671. Vuonna 1938 siitä tuli kaupunkimainen taajama ja vuonna 1967 kaupunki.

Tärkein tuotantolaitos on kuorma-autotehdas. Lisäksi kaupungissa on elintarviketeollisuutta, ompelimo ja metallitehdas.

## Lähteet

## Aiheesta muualla
* Kozlovkan kaupungin sivusto
Juan Corzo

**Juan Corzo y Principe** (24. kesäkuuta 1873 Madrid, Espanja – 27. syyskuuta 1941 Havanna, Kuuba) oli espanjalais-kuubalainen shakinpelaaja ja shakin kuubanmestari.

Corzo syntyi Madridissa ja muutti Kuubaan vuonna 1887. Corzosta tuli Havannan shakkiklubin mestari. Hän pelasi Havannassa 1901 hänen tappioonsa päättyneen historialliseksi sanotun ottelun José Raúl Capablancan kanssa. Corzo voitti kolme peliä, hävisi neljä, ja kuusi peliä päättyi tasan. Corzo perusti Kuuban shakkiliiton yhdessä Capablancan kanssa ja toimi pitkäaikaisena toimittajana tämän shakkilehdessä (*[[Capablanca-Magazine]]*).

## Lähteet

* Edward Winter, Immortal but Unknown Chess History

## Aiheesta muualla
*
Art Bisch

**Art Bisch** (10. marraskuuta 1926 &ndash; 4. heinäkuuta 1958 Atlanta, Georgia) oli yhdysvaltalainen moottoriurheilija, joka osallistui Formula 1 -sarjaan kuuluneeseen Indianapolis 500 -kilpailuun vuonna 1958 Kuzma-tallin autolla. Hän keskeytti kilpailun kolariin ensimmäisellä kierroksella. Bisch menehtyi myöhemmin samana vuonna kolarissa Lakewood Speedwaylla Atlantassa.

## Lähteet
Lorenzo De Silvestri

**Lorenzo De Silvestri** (s. 23. toukokuuta 1988 Rooma) on italialainen jalkapalloilija, pelipaikaltaan oikea laitapuolustaja. Hän edustaa Italian korkeimmalla sarjatasolla Serie A:ssa pelaavaa Bolognaa. Hänen aiempia pääsarjaseurojaan ovat olleet Lazio, Fiorentina, Sampdoria ja Torino.

De Silvestrin yleisin pelipaikka on oikea puolustaja, mutta hän pystyy pelaamaan myös keskikentällä. Hän on syntyperäinen roomalainen ja edusti vuoteen 2009 saakka kotikaupunkinsa Laziota. Hänen debyyttinsä Lazion ykkösjoukkueessa tapahtui 17-vuotiaana vuoden 2005 heinäkuussa Intertoto Cupin kolmannen kierroksen toisessa osaottelussa vieraissa Tampere Unitedia vastaan Ratinan stadionilla hänen tullessaan loppuhetkillä vaihdosta kentälle Christian Manfredinin tilalle.

Ensimmäistä kertaa Italian liigassa De Silvestri pääsi kentälle vuoden 2007 huhtikuussa kotipelissä Fiorentinaa vastaan hänen korvatessaan toisella puoliajalla Manuel Bellerin. De Silvestri oli lähellä maalintekoa ensimmäisellä kosketuksellaan, mutta Fiorentinan maalivahti Sebastien Frey torjui hänen yrityksensä.

Syksyllä 2007 päävalmentaja Delio Rossi nosti De Silvestrin Lazion edustusjoukkueen vakituiseksi pelaajaksi osittain puolustuksen lukuisten loukkaantumisten johdosta, ja hän pelasi vakuuttavasti ikäänsä nähden. Valon Behramin kuntouduttua De Silvestri joutui kuitenkin useimmiten tyytymään vaihtopenkillä istuskeluun. Joulukuussa 2007 De Silvestri teki ensimmäisen maalinsa Lazion paidassa Italian cupissa Napolia vastaan laitettuaan vapaapotkun jälkitilanteessa tulleen paluupallon maalin. Maalin jälkeen De Silvestri lähetti terveiset kohti taivasta kuukausi aiemmin poliisin harhaluotiin menehtyneelle hyvälle ystävälleen ja Lazion kannattajalle Gabriele Sandrille.

Kevätkaudella 2008 De Silvestri valloitti paikan avauskokoonpanossa, ja hänelle kertyi koko kauden 2007–2008 aikana 24 Serie A -ottelua, joissa hän oli 17 kertaa avauksessa. Kaudella 2008–2009 hän pelasi 21 Serie A -ottelua ja niistä 12 ottelua avauskokoonpanossa. Lazio voitti vuonna 2009 Italian cupin, ja De Silvestri pelasi tuolla kaudella seitsemän cup-ottelua, joissa neljä kertaa avauskokoonpanossa.

De Silvesti edusti kaudet 2009–2012 Fiorentinaa, jossa hän pelasi 74 Serie A -ottelua ja teki niissä kaksi maalia. Hän edusti Sampdoriaa kaudet 2012–2016, joista kaksi ensimmäistä kautta lainasopimuksella. Noiden neljän vuoden aikana hän pelasi 109 Serie A -ottelua ja teki niissä yhdeksän maalia. Seuraavat neljä kautta hän edusti Torinoa, jossa hän pelasi 112 Serie A -ottelua ja teki niissä kahdeksan maalia. Bolognassa hän on pelannut vuoden 2023 loppuun mennessä 83 Serie A -ottelua ja tehnyt niissä seitsemän maalia.

De Silvestri pelasi useissa Italian nuorisomaajoukkueessa. Hän pelasi kaksi ottelua Italian joukkueessa Pekingin kesäolympialaisissa 2008. Hän on pelannut Italian A-maajoukkueessa kuusi ottelua: ensimmäisen syyskuussa 2010, seuraavan lokakuussa 2013, yhden ottelun marraskuussa 2014, yhden ottelun kesäkuussa 2015 ja kaksi ottelua maaliskuussa 2016.

## Lähteet
Michael Bleekemolen

**Michael Bleekemolen** (s. 2. lokakuuta 1949 Amsterdam) on alankomaalainen entinen moottoriurheilija, joka kilpaili Formula 1 -luokassa kausina  ja . Hän osallistui kisaviikonloppuun viidesti, mutta pääsi starttaamaan itse kisaan vain kerran lähtöruudusta 25, Yhdysvaltain GP:ssä 1978, jonka hän keskeytti.

Hänen molemmat poikansa Jeroen ja Sebastiaan ovat myös tunnettuja kilpa-ajajia.

## Lähteet
Manhattanin Shakkiklubi

**Manhattanin Shakkiklubi** oli Manhattanilla toiminut shakkikerho. Se perustettiin vuonna 1887. Klubi oli Yhdysvaltojen toiseksi vanhin shakkiklubi ja suuri shakkivaikuttaja. Klubi alkoi muutamalla tusinalla pelaajia, mutta lopulta jäseniä oli satoja. Klubi ehti sijaita useassa eri paikassa ennen kuin se lopetettiin vuonna 2002.

Manhattanin shakkiklubi organisoi New Yorkin kansainväliset turnaukset vuosina 1924 ja 1927. Klubi myös isännöi säännöllisesti shakin yhdysvaltainmestaruuskilpailuja. Klubi on myös surullisenkuuluisa siitä, että shakin maailmanmestari José Raúl Capablanca sai siellä sairauskohtauksen, joka johti hänen kuolemaansa.

Klubilla kehittyneisiin pelaajiin kuuluvat muun muassa Samuel Reshevsky, Bobby Fischer, William Lombardy, I. A. Horowitz, Arnold Denker ja Arthur Feuerstein. Edellisistä Denker voitti klubin mestaruuden yhteensä kuusi kertaa.

## Lähteet
* Bill Wall: ''Manhattan Chess Club'' Manhattanin Shakkiklubin aikajana
*
Fjodor Duz-Hotimirski

**Fjodor Ivanovitš Duz–Hotimirski** (, ; 26. syyskuuta 1879 Tšernihiv, Ukraina – 6. marraskuuta 1965 Moskova) oli ukrainalainen ja neuvostoliittolainen shakinpelaaja. 

Nuoruudessaan Duz-Hotimirski voitti neljästi Kiovan mestaruuden (1900, 1902, 1903, 1906). Pietarin mestaruuden hän voitti 1910 ja 1911 (jaettu). Vuonna 1931 hän voitti shakin uzbekistaninmestaruuden. Vuonna 1950 hän sai kansainvälisen mestarin arvonimen.

## Lähteet
Habib Bellaïd

**Habib Bellaïd** (s. 28. maaliskuuta 1986 Bobigny, Île-de-France, Ranska) on algerialainen jalkapalloilija. Puolustajana pelaava Bellaïd edustaa Algerian pääsarjassa pelaavaa MC Algeria.

## Ura
Bellaïd aloitti ammattilaisuransa Ranskassa Strasbourgissa, josta hän siirtyi 4. heinäkuuta 2008 Saksaan Frankfurtiin 2.5 miljoonan euron siirtosummalla ranskalaislehtitietojen mukaan. Sopimus on 4-vuotinen. Yhden kauden jälkeen Bellaïd siirtyi takaisin vanhaan seuraansa vuoden mittaisella lainasopimuksella. 

Tammikuussa 2010 Bellaïd siirtyi lainalle Ligue 1:ssä pelaavaan US Boulogneen.  Kauden päätyttyä hän siirtyi toistamiseen lainalle elokuussa 2010 Sedaniin. Hän pelasi kauden aikana 22 sarjaottelua ja kaksi Ranskan cupin ottelua. Lainan päätyttyä Bellaïd palasi takaisin Eintracht Frankfurtiin. Hän on kuitenkin pelannut joukkueen reservissä Regionalliga sarjatasolla.

Kesäkuussa 2013 Bellaïd siirtyi kahden vuoden sopimuksella MC Algeriin.

## Maajoukkueura
Bellaïd on pelannut muun muassa alle 21-vuotiaiden Ranskan jalkapallomaajoukkueessa 16 ottelua ja tehnyt niissä kolme maalia.

Aikuisten tasolla hän on edustanut Algeriaa vuodesta 2010 lähtien. Bellaïdilla oli mahdollisuus edustaa myös Tunisiaa, ja kertoi saaneensa kutsun Tunisian maajoukkueeseen vuosina 2007–2008, mutta pelasi tuolloin vielä Ranskan alle 21-vuotiaiden maajoukkueessa. Hän kertoi *football.fr* sivun haastattelussa ettei olisi väliä edustaisiko hän Tunisiaa tai Algeriaa. Bellaïd sai myöhemmin toukokuussa 2010 kutsun Algerian 2010 MM-kisajoukkueeseen. Hän pelasi ensimmäisen ottelunsa Algerian paidassa 28. toukokuuta 2010 Irlantia vastaan. Bellaïd ei kuitenkaan pelannut otteluakaan MM-kisoissa.

## Yksityiselämä
Bellaïd syntyi Ranskassa tunisialaiselle isälle ja algerialaiselle äidille. Hänen äitinsä on kotoisin luoteis-Algeriasta Ghazaouetista.

## Lähteet
* Transfermarkt 
* Habib Bellaidin tilastot LFP:ssä 

### Viitteet
Haisunäädät (suku)

**Haisunäädät** (*Mephitis*) on haisunäätien heimoon (*Mephitidae*) kuuluva nisäkässuku. Sukuun kuuluu kaksi lajia: haisunäätä (*Mephitis mephitis*) ja huppuskunkki (*Mephitis macroura*). Nisäkäsnimistötoimikunnan ehdotus suvun uudeksi suomenkieliseksi nimeksi on *skunkit*.

## Lähteet

## Aiheesta muualla
* ITIS: ''Mephitis''
David Shankle

**David Shankle** toimi yhdysvaltalaisen metalliyhtye Manowarin kitaristina vuosien 1988-1993 aikana. Hän soitti Manowarin The Triumph of Steel -albumilla. Nykyään hänellä on oma bändinsä DSG.

## Aiheesta muualla
* David Shankle Group
Pyhän Birgitan kirkon rauniot

**Pyhän Birgitan kirkon rauniot** sijaitsevat Hiidenveden Vihdinniemessä, Vihdin kunnassa. Harmaakivinen kirkko rakennettiin keskiajan lopulla, ehkä vuosien 1500 ja 1520 välillä. Kirkko oli suorakaiteen muotoinen ja siihen liittyi runkoholvattu sakaristo. Kirkon sisäkatto oli puuholvattu. Holvissa ja sisäseinissä oli vuonna 1670 tehtyjä maalauksia. Kirkon itäpuolella seisoi myös vuonna 1682 rakennettu puinen kellotapuli. Koska kirkko oli rakennettu pehmeälle maalle, seiniin syntyi maan liikuttua halkeamia ja niitä täytyi korjata. Kirkon järvenpuoleinen eli läntinen seinä muurattiin uudelleen vuonna 1656. 

Vuoteen 1801 mennessä kosteus oli turmellut kirkkoa siinä määrin, että Vihdin pitäjänkokous päätti myydä sen huutokaupalla. Kirkon lautaosia ja kivimateriaalia käytettiin navettojen rakennusaineina. Kirkon läntinen seinä sortui syysmyrskyssä vuonna 1869.

Kirkosta on nykyisin jäljellä kaksi metriä korkea osa kivisistä seinämuureista sekä sakaristo, jossa pidetään kesäisin joitakin Vihdin seurakunnan tilaisuuksia.

Pyhän Birgitan kirkkoa korvaamaan rakennettu Vihdin kirkko valmistui vuonna 1772.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

* Kulttuuriympäristön rekisteriportaali: Pyhän Birgitan kirkonraunio
* Retkipaikka.fi: Pyhän Birgitan rauniokirkko
Kylvölannoitin

**Kylvölannoitin** on kylvökone, johon on liitetty siemensäiliöiden rinnalle myös lannoitesäiliö, jotta kylvettäessä maahan saadaan siementen lisäksi levitettyä myös lannoiterakeet eikä näin ollen kylvön jälkeen enää tarvitse erikseen lannoittaa. Tämän menetelmän käyttö on vakiintunut Suomessa, joten kylvökoneet ovat samalla myös kylvölannoittimia, minkä vuoksi kylvölannoittimista puhuttaessa viitataan yleisesti vain kylvökoneeseen.
Minna Frimodig

**Minna Frimodig** (s. 1978) on suomalainen laulaja. Hän on tullut tunnetuksi mm. Röllin sydän -elokuvan tunnuskappaleesta ja Idolsista 2005, jossa hän pääsi semifinaaleihin asti. Minnan musiikki on melodista poprockia. Minnalla on kolme lasta, kaksi tytärtä ja yksi poika.

Minna Frimodigilla on levytyssopimus HMC:n kanssa. Debyyttisingle *Elävänä haudattu* julkaistiin keväällä 2008.
Sittemmin musiikin teko on jäänyt vähäisemmälle. Helmikuussa 2017 hän julkaisi Spotifyssa kappaleen *Kun oot mun*.

## Tuotanto
**Singlet:**
*Sydämen saan (2007, Röllin sydän -elokuvan tunnuskappale)
*Elävänä haudattu (25.3.2008)
*Tähdet silmillä (6.8.2008)

## Lähteet
Isaac Rice

**Isaac Leopold Rice** (22. helmikuuta 1850 Wachenheim – 2. marraskuuta 1915) oli yhdysvaltalainen keksijä, shakkimesenaatti, shakinpelaaja ja kirjailija.

Hän antoi nimensä kehittämälleen Ricen gambiitille ja järjesti useita turnauksia, joissa pelaaminen aloitettiin kyseisellä avauksella. Vuonna 1904 Rice perusti *Rice Gambit Association* järjestön, joka julkaisi tarkan analyysin avauksen tehokkuudesta.

## Lähteet
*Elämäkerta 
*http://www.chesshistory.com/winter/winter25.html
Jadrinin piiri

**Jadrinin piiri** (, tšuvassiksi Етĕрне районӗ, *Jetĕrne rajonĕ*) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 898 neliökilometriä ja asukkaita on 31&nbsp;800 henkeä (vuonna 2007).

Piiri sijaitsee Tšuvassian luoteisosassa. Pohjoisessa se rajoittuu Mari Elin tasavaltaan, idässä Morgaušin piiriin, etelässä Krasnyje Tšetain ja Alikovon piireihin sekä lännessä Nižni Novgorodin alueeseen. Hallinnollinen keskus on Jadrinin kaupunki. Sen lisäksi piiriin kuuluu 17 maalaiskuntaa.

Seudun länsiosassa virtaa Volgaan laskeva Surajoki. Pinta-alasta 63 % on maatalousmaata ja 17 % metsää.

Väestöstä 84 % on tšuvasseja ja 15 % venäläisiä.

Piirin kautta kulkee Nižni Novgorodin ja Kazanin välinen M7-valtatie. Suralla on laivaliikennettä Jadriniin saakka. Etäisyys piirikeskuksesta tasavallan pääkaupunkiin Tšeboksaryyn on 79 kilometriä.

Pääelinkeino on maatalous, joka on erikoistunut maidon ja lihan tuotantoon sekä viljan, perunan ja rehukasvien viljelyyn. Seudulla harjoitetaan myös hevosten kasvatusta. Teollisuuslaitokset ovat keskittyneet Jadrinin kaupunkiin. Ne valmistavat elintarvikkeita, kulutustavaroita, puutavaraa, rakennustarvikkeita ym.

Piirilehtenä ilmestyy tšuvassin- ja venäjänkielinen *Ĕç jalavĕ*.

## Aiheesta muualla
* Jadrinin piiri Tšuvassian tasavallan sivustolla